|  |  |  |  |
| --- | --- | --- | --- |
| **AUDITION NUMBER** | ***Ονοματεπώνυμο / Name*** | | ***Ημερομηνία Γέννησης / Birth Date*** |
| **FREE LANCER** | ***Κάτοικος (πόλη) / Residency (city)*** | | ***Διαθεσιμότητα /***  ***Available Until*** |
| ***Casting Date /***  ***Ημερομηνία Casting*** | ***Trained Acting /***  ***Δραματική Σχόλη***  ***NAI / YES OXI / NO*** | ***E-mail / Τηλέφωνα / Phone No*** | |
| ***Προηγούμενη Συμμετοχή σε Διαφημιστικές Εργασίες / Previous Commercial Films & Print Ads*** | | | |
| ***Γλώσσες, Δραστηριότητες / Languages, Skills & Hobbies*** | | | |
| ***Δημοσιευμένες  εμφανίσεις  βίντεο/φωτογραφίες  σε μέσα κοινωνικής δικτύωσης ή άλλες ηλεκτρονικές πλατφόρμες / Public photos or videos in Social Media or other digital platforms*** | | | |
| ***Παρατηρήσεις / Remarks*** | | | |
| ***Ύψος, Βάρος, Μέγεθος ρούχων-παντελόνι Νούμερο Παπουτσιών / Height, Weight, Clothes size, Shoes size*** | | | |
| ***Έχουν δημοσιευθεί άσεμνες φωτογραφίες σας ή βίντεο ; / Did you have any indecent photos or videos released ?*** *NAI / YES OXI / NO* | | | |
| Δηλώνω πως είμαι άνω των 18 ετών, διάβασα τους συνημμένους γενικούς Όρους συνεργασίας και δίνω την άδεια στην XXXXXXX να κάνει όλες τις απαραίτητες διαδικασίες που απαιτούνται ώστε να με προτείνει να λάβω μέρος σε ένα διαφημιστικό / οπτικοακουστικό έργο. Πριν την κάθε συμμετοχή μου θα γίνεται γραπτή συμφωνία με την εταιρία παραγωγής. Εάν αναθέσω την εκπροσώπησή μου σε ένα Πρακτορείο, θα σας ενημερώσω γραπτά, ώστε αυτό να ληφθεί υπόψη σε νέες επόμενες συνεργασίες μας. | | | |
| **ΠΛΗΡΕΣ ΟΝΟΜΑΤΕΠΩΝΥΜΟ & ΥΠΟΓΡΑΦΗ/ FULL NAME & SIGNΑTURE**  **ΚΑΛΥΠΤΕΙ ΟΛΟΥΣ ΤΟΥΣ ΟΡΟΥΣ ΤΟΥ ΠΑΡΟΝΤΟΣ / COVERS ALL TERMS OF THIS AGREEMENT** | | | |

**ΓΕΝΙΚΟΙ ΟΡΟΙ ΣΥΝΕΡΓΑΣΙΑΣ**

1. Αντιλαμβάνομαι ότι σε περίπτωση επιλογής μου από την εταιρία παραγωγής **XXX** (εφ’εξής **XXX**) για την συμμετοχή στην παραγωγή ενός διαφημιστικού έργου, αποδέχομαι να συμμετάσχω στο συγκεκριμένο σενάριο που θα έχει συμφωνηθεί, με την έγκαιρη προσέλευση μου τόσο στις δοκιμές (πρόβες, fitting, κλπ), στα προβλεπόμενα γυρίσματα, αλλά και στην ηχογράφηση της φωνής μου (εφόσον αυτό προβλέπεται), σύμφωνα με τους παρακάτω Γενικούς Όρους Συνεργασίας.

**ΣΥΜΦΩΝΗΤΙΚΟ ΧΡΗΣΗΣ ΠΡΟΣΩΠΟΥ (ΣΧΠ)**

1. Για κάθε συνεργασία, θα γίνεται ειδικό Συμφωνητικό Χρήσης Προσώπου. Εάν αναθέσω την εκπροσώπησή μου σε ένα Πρακτορείο, θα πρέπει να ενημερώσω την **XXX** γραπτά, ώστε αυτό να ληφθεί υπόψη για νέες επόμενες συνεργασίες. Υφιστάμενες συνεργασίες ή ανανεώσεις δικαιωμάτων εξακολουθούν να γίνονται μεταξύ μας.
2. Στο ΣΧΠ θα φαίνονται οι περιοχές μετάδοσης του έργου (πχ Ελλάδα / Κύπρος / Άλλες χώρες), τα μέσα μετάδοσης (πχ Τηλεόραση / Κινηματογράφος / Internet / Social Media / POS / Εκθέσεις / κλπ), το format μετάδοσης (Video / Audio / Frame Stills / Print / κλπ) καθώς και η διάρκεια μετάδοσης (σε μήνες, αρχής γενομένης από την πρώτη προβολή του έργου).
3. Ακόμα στο ΣΧΠ θα φαίνονται οι πάσης φύσεως οικονομικές απολαβές μου, τόσο για την εργασία όσο και για τα δικαιώματα χρήσης κατά την μετάδοση του έργου.
4. Τέλος στο ΣΧΠ θα φαίνονται και οι εκάστοτε Ειδικοί Όροι Συνεργασίας, οι οποίοι θα υπερισχύουν από τους παρόντες Γενικούς Όρους Συνεργασίας.

**ΑΜΟΙΒΕΣ & ΔΙΚΑΙΩΜΑΤΑ ΧΡΗΣΗΣ**

1. Έναντι της προβλεπόμενης αμοιβής μου, παραχωρώ και μεταβιβάζω προς την **XXX** κάθε πνευματικό, συγγενικό ή άλλης οποιασδήποτε προέλευσης δικαίωμα πάνω στη χρήση του διαφημιστικού έργου και όλων των εκδόσεων αυτού (cut versions, adaptations, banners, rollovers, κλπ), για τις συμφωνημένες περιοχές, μέσα, format και διάρκεια μετάδοσης και η **XXX** με την σειρά της δύναται να παραχωρήσει τα παραπάνω δικαιώματα στον εκάστοτε πελάτη της (Διαφημιζόμενο ή Διαφημιστική εταιρία) για λογαριασμό του οποίου παρήγαγε το διαφημιστικό έργο.
2. Η **XXX** διατηρεί το δικαίωμα μονομερούς ανανέωσης του εκάστοτε ΣΧΠ, εφόσον μου καταβάλει τις συμφωνημένες αμοιβές για άλλες περιοχές, άλλα μέσα, άλλα format ή επιπλέον διάρκεια μετάδοσης, ανάλογα με την περίσταση.
3. Ρητά συμφωνείται ότι οι εργασιακές αμοιβές μου καθώς η εξαγορά των δικαιωμάτων χρήσης πέραν του πρώτου χρόνου, δεν θα είναι μεγαλύτερες από τις αντίστοιχες αμοιβές του εκάστοτε προηγούμενου έτους προσαυξημένες με ποσοστό όχι μεγαλύτερο από 15%, μέχρι της συμπλήρωσης των πέντε ετών συνολικά από την πρώτη ημερομηνία προβολής. Πέραν των 5 ετών από την πρώτη ημερομηνία προβολής, το αρχικό ΣΧΠ δεν έχει ισχύ και όλες οι οικονομικές διαπραγματεύσεις, θα γίνουν σε μηδενική βάση.
4. Σε περίπτωση που ενημερωθώ εντός του προβλεπόμενου διαστήματος στο ΣΧΠ ότι για οποιοδήποτε λόγο δεν προβληθεί το έργο ή εάν δεν συμπεριλαμβάνομαι στο τελικό μοντάζ της ταινίας, ή εάν δεν αναγνωρίζομαι στο τελικό μοντάζ (πχ φαίνεται μόνο η πλάτη ή τα χέρια μου, κλπ) τότε θα δικαιούμαι το κόστος εκτέλεσης έργου (εργασιακή αμοιβή), όχι όμως και τα συμφωνηθέντα δικαιώματα χρήσης.
5. Επίσης σε περίπτωση που σε μια έκδοση επόμενου έτους, η παρουσία μου έχει αφαιρεθεί από το μοντάζ ή παρουσιάζεται μόνον κατά τρόπο που δεν είναι αναγνωρίσιμη (πχ μόνο πλάτη ή χέρια, κλπ) τότε δεν δικαιούμαι αμοιβή δικαιωμάτων χρήσης επόμενου έτους.
6. Σε περίπτωση ακύρωσης ή αναβολής του γυρίσματος λόγω ευθύνης τρίτων, θα καθορίζεται μια σχετική αποζημίωση, ενώ σε περίπτωση δικής μου καθυστέρησης ή μη εμφάνισης μου στο γύρισμα, τότε θα έχω ευθύνη για την ζημιά που προκλήθηκε.
7. Σε περίπτωση γυρίσματος όπου απαιτείται διανυκτέρευση εκτός Αθηνών τότε η **XXX** θα αναλαμβάνει επιπλέον από την αμοιβή μου, το κόστος του ταξιδιού, των γευμάτων μου και του ξενοδοχείου μου..
8. Με δεδομένο ότι η **XXX** δεν έχει ουδεμιά ανάμιξη στην μετάδοση ενός διαφημιστικού έργου, συμφωνώ ρητά ότι σε περίπτωση που αντιληφθώ ότι το έργο προβάλλεται σε μη ήδη μεταξύ μας συμφωνηθείσες περιοχές ή μέσα ή format ή και διάρκεια μετάδοσης, τότε μπορώ να στραφώ νομικά, μόνον εναντίον του διαφημιζομένου, ενημερώνοντας παράλληλα την **XXX** ώστε να λάβει γνώση και να μεσολαβήσει και αυτή με την σειρά της προς τους πελάτες της για την έγκαιρη εξόφλησή μου.

**ΣΥΜΦΩΝΗΤΙΚΟ ΕΧΕΜΥΘΕΙΑΣ**

1. Σε περίπτωση όπου η **XXX** κατά την διάρκεια είτε της δοκιμαστικής περιόδου ή της συνεργασίας μας, μου γνωστοποιήσει οποιεσδήποτε πληροφορίες σχετικά με τον Διαφημιζόμενο, την Διαφημιστική εταιρία ή και το παραγόμενο έργο, συμφωνώ ότι :
   1. Δεν θα διανείμω, αποκαλύπτω ή άλλως πως διαδίδω όλες τις πληροφορίες που έχω λάβει από τα στελέχη της παραγωγής σχετικά με το έργο σε οποιονδήποτε τρίτο, κατά την διάρκεια, είτε μετά το τέλος της παραγωγής.
   2. Δεν θα συζητήσω, δημοσιεύσω ή προκαλέσω δημοσίευση σε οποιοδήποτε μέσο μαζικής ενημέρωσης (όπως εφημερίδα, ραδιόφωνο, τηλεόραση, internet, social media, κλπ) με σχόλια, φωτογραφίες, ανακοινώσεις, κλπ για την Εταιρία Παραγωγής, τον Διαφημιζόμενο, την Διαφημιστική εταιρία, καθώς και για όλους τους λοιπούς καλλιτεχνικούς ή τεχνικούς συνεργάτες της παραγωγής.
   3. Κατ’ εξαίρεση μπορώ να δημοσιεύσω πληροφορίες σχετικές με την συνεργασία μου, μόνο μετά από έγγραφο αίτημα και την αντίστοιχη γραπτή άδεια από την **XXX**.
   4. Σε περίπτωση που παραβώ αυτή την συμφωνία εχεμύθειας, τότε ο Διαφημιζόμενος, η Διαφημιστική εταιρία καθώς και η **XXX** έχουν το δικαίωμα να μου ζητήσουν αποζημίωση αποθετικής ζημίας για τις ενέργειες μου.

**ΜΗ ΕΜΠΟΡΙΚΗ ΧΡΗΣΗ ΕΡΓΟΥ**

1. Αποδέχομαι ότι σε ένα διαφημιστικό / οπτικοακουστικό έργο στο όποιο μπορεί να συμμετάσχω -υπό τις προϋποθέσεις της μεταξύ μας σχετικής συμφωνίας με την εταιρία παραγωγής **XXX** για την εμπορική του χρήση- όλοι οι εμπλεκόμενοι συντελεστές στην παραγωγή αυτού του έργου (Διαφημιστική εταιρία, Εταιρία Παραγωγής, Σκηνοθέτης, Δ/ντής Φωτογραφίας, Μουσικός, Πρόσωπα, Εκφωνητές, κλπ) διατηρούν το δικαίωμα να το χρησιμοποιούν μόνο μετά από την δημόσια μετάδοσή του σε μέσα μαζικής επικοινωνίας, σε ενημερωτικές/ μη εμπορικές χρήσεις για την ίδια προβολή τους (πχ δελτία τύπου, το εταιρικό τους site, κλπ), σε φεστιβάλ, διαγωνισμούς έργων επικοινωνίας, καθώς και να το παρουσιάζουν σε μελλοντικούς πελάτες τους, show reels, κλπ χωρίς να υποχρεούνται σε επιπλέον καταβολή δικαιωμάτων χρήσης.
2. Αντιλαμβάνομαι ότι το δικαίωμα μη εμπορικής χρήσης, αφορά **μόνον** τα έργα τα οποία έχουν προβληθεί από τον Διαφημιζόμενο σε μέσα μαζικής επικοινωνίας (τηλεόραση, κινηματογράφο, web sites, social media, κλπ). Έργα τα οποία έχουν προβληθεί σε ενδο-εταιρικές εκδηλώσεις (π.χ. συνέδριο πωλητών, στελεχών, κλπ) καθώς και σε κλειστού κύκλου εκδηλώσεις του διαφημιζόμενου (π.χ. παρουσιάσεις σε επιλεγμένους πελάτες, συνεργάτες, προμηθευτές), δεν θεωρούνται ότι έχουν προβληθεί δημόσια και δεν μου επιτρέπεται να  τα δημοσιοποιήσω και να τα χρησιμοποιήσω για την προβολή μου σε οποιοδήποτε μέσο ή σε τρίτους, εκτός εάν έχω λάβει σχετική γραπτή εξουσιοδότηση από τον Διαφημιζόμενο.

**ΠΡΟΣΩΠΑ ΜΕΓΑΛΥΤΕΡΑ ΤΩΝ 18 ΕΤΩΝ / ΣΥΝΑΙΝΕΣΗ ΧΡΗΣΗΣ ΠΡΟΣΩΠΙΚΩΝ ΔΕΔΟΜΕΝΩΝ**

1. Χορηγώ τα ανωτέρω προσωπικά μου δεδομένα (ΠΔ) και συναινώ επίσης στην τήρηση τους από την εταιρία παραγωγής **XXX** για χρονικό διάστημα 5 ετών, με σκοπό να τα επεξεργάζεται και να κάνει όλες τις απαραίτητες διαδικασίες ώστε να με προτείνει να λάβω μέρος σε ένα ή περισσότερα οπτικοακουστικά έργα, όπως και για την πληρωμή των σχετικών αμοιβών και δικαιωμάτων χρήσης, όταν και εφόσον επιλεγώ για κάποιο έργο. Το παραπάνω χρονικό διάστημα μπορεί να παραταθεί μονομερώς από την εταιρεια σε περίπτωση σύννομης υποχρέωσης από φορολογική, ασφαλιστική ή άλλη νομοθεσία.
2. Ενδεικτικές διαδικασίες επεξεργασίας και χρήσης των ΠΔ είναι : Βιντεοσκόπηση της παρουσίας μου, αρχειοθέτηση ενός ή περισσότερων βίντεο με τα δοκιμαστικά μου, αποθήκευση των προσωπικών δεδομένων μου στα σχετικά φυσικά, ψηφιακά και απομακρυσμένα (cloud) αρχεία της εταιρείας, επίδειξη βάσει κριτηρίων και αποστολή των βίντεο και των συνοδευτικών ΠΔ μου με ψηφιακά ή φυσικά μέσα, σε συνεργάτες της εταιρίας, στην Ελλάδα και στο εξωτερικό, ανάρτηση σε ιστοσελίδες και μέσα κοινωνικής δικτύωσης, κλπ).
3. Συμφωνώ να γνωστοποιεί η εταιρεία με ψηφιακά ή φυσικά μέσα, τα ΠΔ που της ανακοινώνω με την παρούσα στον εκάστοτε πελάτη της (στην Ελλάδα, είτε στο εξωτερικό) και στα στελέχη αυτού, προκειμένου να αποφασιστεί η καταλληλότητα για την συμμετοχή μου σε ένα οπτικοακουστικό έργο.
4. Στην περίπτωση επιλογής μου, η εταιρεία **XXX** θα χρησιμοποιήσει τα απαιτούμενα ΠΔ μου, για την πρόσληψή μου ή την σχετική Σύμβαση Έργου.
5. Διατηρώ το δικαίωμα ανάκλησης της ανωτέρω συναίνεσης οποτεδήποτε επιθυμώ όπως και το δικαίωμα να υποβάλω στην εταιρεία αίτημα πρόσβασης στα δεδομένα μου, διόρθωσης αυτών, διαγραφής αυτών, περιορισμού της επεξεργασίας τους, αντίταξης σε αυτή και στην αυτοματοποιημένη ατομική λήψη αποφάσεων, καθώς και φορητότητας των δεδομένων μου, σύμφωνα με τα άρθρα 12-21 του Κανονισμού 679/2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα. Αναγνωρίζω ότι, στην περίπτωση άσκησης εκ μέρους μου του δικαιώματος αντίταξης αυτή αφορά μόνο τις μελλοντικές συνεργασίες και όχι τις ήδη υφιστάμενες συνεργασίες, η εταιρεία **XXX** δεν θα με προτείνει να συμμετάσχω σε οποιαδήποτε παραγωγή οπτικοακουστικού έργου. Το ίδιο μπορεί να ισχύει και στην περίπτωση άσκησης εκ μέρους μου του δικαιώματος περιορισμού της επεξεργασίας, εάν με την άσκηση του δικαιώματος δεν απομένουν στη διάθεση της εταιρείας τα αναγκαία δεδομένα για να εκπληρωθεί ο σκοπός που επιδιώκεται με την παρούσα.
6. Επίσης διατηρώ το δικαίωμα υποβολής καταγγελίας για προσβολή των δικαιωμάτων μου σχετικά με τα προσωπικά δεδομένα μου στην Αρχή Προστασίας Δεδομένων Προσωπικού Χαρακτήρα.
7. Τα δικαιώματα μου αυτά μπορώ να τα ασκήσω είτε με συστημένη –επι αποδείξει- επιστολή προς τον Υπεύθυνο Προστασίας Δεδομένων της εταιρείας, είτε στέλνοντας ηλεκτρονική επιστολή στη ηλεκτρονική διεύθυνση [gdpr@XXX.gr](mailto:gdpr@XXX.gr) από την προσωπική μου ηλεκτρονική διεύθυνση.